Nordjyllands Beredskab måtte tirsdag formiddag rykke ud til en opgave på Karstensens Skibsværft i Skagen. Her var der gået ild i ventilationsanlægget. - I ventilationsanlægget er der et filter og det er det filter, der er brændt, forklarer indsatsleder ved Nordjyllands Beredskab, Thomas Dybro. Røg i svejsehal Det brændte filter forårsagede en del røg i den store svejsehal på værftet, men ilden har ikke spredt sig til andre dele af bygningen. - Vi har sørget for at få hallen godt ventileret og så kan de vende tilbage til arbejdet, siger Thomas Dybro, der betragter det som en uheldig hændelse, da der ikke er noget der tyder på, at der har været uforsvarlige installationer eller lignende. Ingen mennesker har været i fare i forbindelse med branden.

Opsummering:
Det var et filter i ventilationsanlægget, der var gået ild i.